లక్క
లక్కతో నిర్మించిన గదిలో ఆడ లక్క కీటకం నివసిస్తుంది. ఈ కీటకం అధో చర్మీయ గ్రంథులనుంచి లక్క అనే గుగ్గిలం వంటి పదార్థం ఉత్పత్తి అవుతుంది. ఈ లక్కా గృహ నివాసం వల్ల కీటకానికి శత్రువుల బారి నుంచి రక్షణ లభిస్తుంది. సంపర్కం జరిగాక ఆడ కీటకం వందల కొద్ది అండాలను గదిలో పెడుతుంది. అండాల నూచి సరూప శాబకాలు ఏర్పడతాయి. వీటికి రెక్కలు ఉండవు. ఇవి మొక్కలకు చెందిన రసాల మీద జీవిస్తాయి. ఒక్కొక్క సరూప శాబకం తన చర్మంలో ఉన్న గ్రంథుల నుంచి ఒక లక్క కవచాన్ని స్రవిస్తూ ఉంటుంది. ఇలా శాబకాలు తయారుచేసిన కవచాలన్నీ ఒక 'లక్కా గృహం'గా ఏర్పడుతుంది. దీనిలో సరూప శాబకాలు స్వేచ్ఛగా తిరుగుతుంటాయి. వీటిలో కొన్ని మగ కీటకాలుగా పెరిగి ఎగిరి పోతాయి. మిగిలినవి ఆడ కీటకాలుగా మారి లోపలే ఉంటూ లక్కను స్రవిస్తూ కొత్త గృహాలను తయారు చేసి వాటిలో అండాలను పెట్టడం ఆరంబిస్తాయి. 6 నుంచి 8 వారాలు గడిచాక సరూప శాబకాలు మూడు సార్లు నిర్మోచనం జరుపుకొని రూప విక్రియ చెందుతాయి.
గొట్టిపాడు(చిలకలూరిపేట)
ఈ గ్రామములో తక్కువ ఖర్చుతో తయారయ్యే సైలేజ్ గడ్డిని తయారుచేసే ఒక యంత్రాన్ని ప్రారంభించారు. ఈ యంత్రముతో రైతులే ఇంటి వద్ద ఈ గడ్డిని తయారుచేసుకోవచ్చు. ఈ గడ్డిని వాడుచున్న చిత్తూరు జిల్లాలోని రైతుల గేదెలు, రోజుకి 4,5 లీటర్ల పాలు అదనంగా ఇచ్చుచున్నవి. గ్రామంలోని రైతులు గ్రూపులుగా ఏర్పడి ఈ యంత్రాన్ని ఖరీదు చేసిన ఎడల, ఈ యంత్రం కొనడానికి వారికి ప్రభుత్వం 75శాతం రాయితీ (సబ్సిడీ) ఇచ్చుచున్నది. చిలకలూరిపేట ప్రాంతములో ఎక్కువగా వేరుశనగ పంట పండుట వలన, పంట కోత అనంతరం వచ్చే శనగ పొట్టుని వృధా చేయకుండా ఆ పొట్టుతోనే ఈ సైలేజ్ గడ్డిని తయారు చేసుకొనవచ్చును. ఈ సందర్భంగా వ్యవసాయశాఖ అధికారులు ఈ గ్రామములో 2016,నవంబరు-28న రైతులకు ఈ గడ్డిని ఈ యంత్రంతో తయారుచేసుకొనే విధానాన్ని వివరించారు. [4]